Bana sakaci kan harkar tsaro a Zamfara, inji gwamna Yari, wanda ke kasar waje ▷ Legit.ng
8 months ago 2586 views by Muhammad Mubarak Bala
- Gwamna Yari ya dawo gida
- Ya zanta da manema labaru
- An caccake shi kan yawo kasashen waje
Dawowarsa ke da wuya Najeriya, gwamnan jihar Zamfara, AbdulAzizi Yari, ya maza ya zanta da manema labaru kan zargin da ake masa da ko-in-kula da ma sakaci kan aikinsa na tsaro a jiharsa, inda ana tsaka da makoki aka sami labarin baya ma jihar tasa.
Gwamnan, wanda ke ta katobarar siyasa a jihar tasa, kan 'yan takarkaru, ya saba da jin cece-kuce kan irin kalamansa, da ma sakacin da ake zargin gwamnatinsa kan tsaro, wanda a yanzu ake kwatantawa da yadda su Borno suke.
An dai saba kashe jama'a 20-30 jefi-jefi a jihar ta Zamfara a 'yan shekarun nan, kuma jami'an tsaro da aka tura, sun kasa hana mummunar ta'asar, duk da namijin kokari da suka ce suna yi.
DUBA WANNAN: An kammala kashi daya na jirgin kasan da zai taso daga Legas har zuwa Daura
Shugaba Buhari dai yayi Allah-wadai da kashe-kashen, kuma ya sake daukar mataki, sannan kuma ana sa rai shima gwamnan tunda ya dawo, zai zauna da manyan sarakunan sa da jami'an tsaro don gani yadda zasu shawo kan matsalar.
Jihar Zamfara na da talakawa da masu zama a karkara da yawa, tana kuma tafiya ne bisa tsarin shariar Islama, wadda aka sa rai zata hana ayyukan mugunta da zaluncin jama'a a tsakanin junansu, sai dai 'yan ta'addar, basu kula ba, jama'a kuwa, sun koma ga Allah.
Da duminsa: Ina goyon bayan saka dokar ta baci a Zamfara - Gwamna Yari